b'\n_START_ARTICLE_\nPolessk\n_START_PARAGRAPH_\nPolessk (ven. \xd0\x9f\xd0\xbe\xd0\xbb\xd0\xb5\xcc\x81\xd1\x81\xd1\x81\xd0\xba) on kaupunki Kaliningradin alueella Ven\xc3\xa4j\xc3\xa4ll\xc3\xa4. Se sijaitsee Kuurinhaffiin laskevan Deimajoen varrella 49 kilometri\xc3\xa4 Kaliningradista koilliseen. Kaupunki on Polesskin piirin keskus. Sen kautta kulkee Kaliningradin ja Sovetskin v\xc3\xa4linen rautatie. Asukkaita on 7\xc2\xa0600 henke\xc3\xa4 (vuonna 2009)._NEWLINE_Paikkakunta on perustettu 1200-luvulla. Vuoteen 1945 saakka se kuului Saksan It\xc3\xa4-Preussiin nimell\xc3\xa4 Labiau. Nykyisen nimens\xc3\xa4 se sai vuonna 1946. Kaupungissa toimii mm. elintarviketeollisuutta.'